《赋答钱塘马先生见贻即次原韵》
宋代·赵公豫

三秋初届雨凄凄，序转重阳风日西。正苦僧房无快境，贻来新日自珍携。

芙蓉带水成真艳，鸿雁凌霜作夜啼。拟过高轩聆妙谛，恐劳斋供太常妻。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。